# DRAFT DECIZIA ETAPEI DE ÎNCADRARE

## 

Ca urmare a solicitării de emitere a acordului de mediu adresate de **SC ELY&SUMMER SRL,** din municipiul Botoșani, Calea națională nr.49, bloc Unicat, sc.B, et.2, ap.7, județul Botoșani, înregistrată la Agenţia pentru Protecţia Mediului Botoşani cu nr. 10318/11.10.2018,

în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2009 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,

Agenţia pentru Protecţia Mediului Botoşani decide, ca urmare a consultărilor desfăşurate în cadrul şedinţei Comisiei de Analiză Tehnică din data de 18.10.2018, că proiectul **“Investiție inițială pe schema GBER (4.2) prin extinderea capacității unității de producție existente la SC ELY&SUMMER SRL”,** propus a fi amplasat înorașul Bucecea, județul Botoşani, **nu se supune evaluării impactului asupra mediului şi nu se supune evaluării adecvate**.

Justificarea prezentei decizii:

**I.** Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

**a)** proiectul intră sub incidenţa Hotărârii Guvernului nr. [445/2009](file:///C:\\Documents%20and%20Settings\\daniela.mihalache\\Desktop\\Camelia.Mustata\\Desktop\\Documents%20and%20Settings\\Danut.Neculai\\Sintact%202.0\\cache\\Legislatie\\temp\\00123818.htm) privind evaluarea impactului anumitor proiecte publice şi private asupra mediului, fiind încadrat în anexa nr. 2 la pct.13 lit.a – orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului.

1. **Caracteristicile proiectului**:

**a)** mărimea proiectului

Imobilul unde se propune realizarea proiectului este situat în orașul Bucecea PC 1053, județul Botoșani. În cadrul obiectivului se desfășoară activitățile prevăzute la codul CAEN 1073, respectiv fabricarea macaroanelor, tăițeilor, cus-cus-ului și a altor produse făinoase similare.

Scopul proiectului este achizitionarea de echipamente specializate în domeniul fabricării produselor făinoase în vederea creșterii capacității de producție a unității existente.

Proiectul nu prevede lucrări de construcții.

Prin proiect se vor achiziționa următoarele utilaje și echipamente:

* mașină pentru paste făinoase scurte
* mașină pentru tăiat tagliatele și format cuiburi
* uscător static pentru paste
* mașină de termosudat cu sistem de imprimare dată

Alimentarea cu apă a obiectivului se face prin branşament la reţeaua de distribuţie a apei potabile din orașul Bucecea.

Apele uzate tehnologice rezultate în urma activității desfășurate pe amplasament sunt evacuate în rețeaua de canalizare a orașului Bucecea.

Gazele naturale necesare funcționării centralelor termice și cuptoarelor sunt asigurate prin branșament la rețeaua de distribuție a orașului Bucecea.

b) cumularea cu alte proiecte – nu este cazul;

c) utilizarea resurselor naturale – nu este cazul. Proiectul nu prevede realizarea de construcții.

d) productia de deşeuri – în perioada de execuţie rezultă deşeuri municipale în amestec. Deşeurile menajere se vor colecta în containere şi vor fi preluate de operatorul de salubrizare care operează în zonă.

e) emisiile poluante, inclusiv zgomotul si alte surse de disconfort:

* emisii gaze de eşapament de la utilajele care asigură transportul echipamentelor și utilajelor
* generarea zgomotului şi vibraţiilor pe perioada transportului, manevrării echipamentelor și utilajelor și pe perioada realizării lucrărilor de montaj a acestora

**f)** riscul de accident, tinându-se seama în special de substanţele şi de tehnologiile utilizate – nu este cazul

2. Localizarea proiectului

2.1. utilizarea existentă a terenului: amplasamentul pe care va fi realizat proiectul este situat în orașul Bucecea, județul Botoșani, în incinta imobilului aparținând SC ELLY&SUMMER SRL.

2.2. relativa abundenta a resurselor naturale din zona, calitatea si capacitatea regenerativa a acestora – nu este cazul;

2.3. capacitatea de absorbtie a mediului – nu este cazul

3. Caracteristicile impactului potential

a) extinderea impactului: - aria geografica si numarul persoanelor afectate – impact nesemnificativ;

b) natura transfrontiera a impactului - nu este cazul;

c) marimea si complexitatea impactului – impact nesemnificativ pe perioada execuției proiectului, proiectul constând în achiziția și montarea de echipamente și utilaje necesare desfășurării activității de abatorizare;

d) probabilitatea impactului – impact nesemnificativ pe perioada execuției proiectului;

e) durata, frecventa si reversibilitatea impactului – nu este cazul.

**II.** Motivele care au stat la baza luării deciziei etapei de încadrare în procedura de evaluare adecvată sunt următoarele: nu este cazul.

Condiţiile de realizare a proiectului:

**a)** Investiţia se va realiza cu respectarea documentaţiei tehnice depuse precum şi a normativelor şi prescripţiilor tehnice specifice construirii proiectului, a legislaţiei de mediu în vigoare;

**b)** Conform art. 22 alin. (1) din HG nr. 445/2009, în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea publică pentru protecţia mediului emitentă asupra acestor modificări;

**c)** În timpul executării lucrărilor de montaj, se vor lua măsuri pentru reducerea zgomotului cauzat de exploatarea echipamentelor şi de traficul generat de transportul echipamentelor și utilajelor;

**d)** Se vor amplasa puncte de colectare selectivă a deşeurilor valorificabile rezultate de pe amplasament în vederea eliminării/valorificării prin intermediul firmelor autorizate;

**e)** Deşeurile rezultate, indiferent de natura lor, se vor gestiona în conformitate cu prevederile Legii nr. 211/2011 privind regimul deseurilor;

**f)** Pe perioada de execuţie a lucrărilor se vor lua toate măsurile care se impun pentru evitarea contaminării solului cu produse petroliere, provenite de la utilaje;

**g** La finalizarea proiectului, titularul are obligaţia de a înştiinţa autoritatea de mediu în vederea efectuării unui control de specialitate pentru verificarea respectării prevederilor deciziei etapei de încadrare. Procesul verbal de constatare întocmit în aceasta etapă se anexează şi face parte integrantă din procesul-verbal de recepţie la terminarea lucrărilor.

**h) La finalizarea lucrărilor, în cazul depășirii capacității de producție, respectiv > 1 t/zi produs finit, se va solicita emiterea autorizației de mediu pentru activitatea desfășurată.**

Proiectul propus nu necesită parcurgerea celorlalte etape ale procedurii de evaluare adecvată.

Prezenta decizie poate fi contestată în conformitate cu prevederile Hotărârii Guvernului nr. [445/2009](file:///C:\Documents%20and%20Settings\daniela.mihalache\Desktop\Camelia.Mustata\Desktop\Documents%20and%20Settings\Danut.Neculai\Sintact%202.0\cache\Legislatie\temp\00123818.htm) şi ale Legii contenciosului administrativ nr. [554/2004](file:///C:\Documents%20and%20Settings\daniela.mihalache\Desktop\Camelia.Mustata\Desktop\Documents%20and%20Settings\Danut.Neculai\Sintact%202.0\cache\Legislatie\temp\00079384.htm), cu modificările şi completările ulterioare.